text: Fredericia må fejre jul uden Landsoldaten
  26 november 2013 kl. 12.47
  Den berømte Landsoldat i Fredericia er under en meget omfattende renovering. Selvom det tidligere var forventet, at skulpturen ville være færdig til jul, må Fredericia undvære monumentet.
  I juni bragte TV SYD et indslag om, at Fredericias varetegn gik glip af 6. juli-festen. Nu må han så undværes til lysenes fest den 24. december. I dag blev Landsoldatens sokkel monteret på fødderne igen, men der er stadig et stykke arbejde igen.
  - Vi har været længe undervejs, men det er også en svær opgave. Når man restaurerer et nationalklenodie, så skal man sætte det på plads, som det stod, da man tog den af, siger Per Østergaard, som arbejder med at restaurere skulpturen til TV SYD.
  Skulpturen er lavet af bronze, men samlet med jernbolte, som nu er rustet helt i stykker. Hvis man ikke fjerner boltene risikerer man, at rusten sprænger bronzen.
  FAKTA - Landsoldaten<div> </div>
  monument af H.V. Bissen, udført 1850-51 og opstillet i bronze i Fredericia 1858, som symbol på danskernes sejr i Treårskrigen fra 1848-51.Der er anvendt en realistisk figur fra krigens hverdag, og det betegnede et kunstnerisk nybrud.kilde: denstoredanske.dk
  
  